text: [{"text_idx": "#000000", "text": "Dugang nga pundo nga ginhinyo sang gobernador pagatun-an sang SP"}, {"text_idx": "#000001", "text": "GIN-TUGYAN ni Vice Governor Jaime \u201cMitang\u201d Magbanua sa natungdan nga komitiba sang SangguniangPanlalawigan (SP) ang hinyo sang gobernador nga dugang nga pundo nga naglab-ot sa P79,106,780."}, {"text_idx": "#000002", "text": "Suno kay Magbanua, kinahanglan nga mareview kag matun-an sang committee on appropriations, nga ginapamunuan ni Board Member Besa, ang amo nga request sang Office of the Governor."}, {"text_idx": "#000003", "text": "Sa sulat nga nabaton ni Magbanua, gin-certify nga urgent ni Governor Esteban Evan Contreras ang request sang supplemental appropriations funds para gamiton sa pila ka mga galastuhan sang provincial government."}, {"text_idx": "#000005", "text": "Kun ma-aprobahan, ang supplemental budget gamiton sa sweldo sang mga job orders kag casual employees sang mga ospitals, drugs and medicines expenses, medical, dental and laboratory supplies, repair and maintenance ofmachineries and equipment, fuel, oil and lubricants, kag food supplies.*"}]